
	Cseh Béla Zoltán
elnök
MÁV-START Zrt.
Központi Üzemi Tanácsa
	580/2010.

Tárgy: Intézkedés kérése


1087 Budapest

Könyves Kálmán krt.54-60.
Tisztelt Elnök Úr! Kedves Béla!
2010. április 21-én a mellékelt levélben fordultam a MÁV-START Zrt. Felügyelő Bizottsága elnökéhez, melyben jeleztem, hogy célszerűnek tartanám, hogy FB elnöki posztjától önként megváljon annak okán, hogy tűrte az FB törvénytelen működését, működésképtelenségét.
A levelemre nem válaszolt, és tudomásom szerint elnöki státuszát is vidáman őrzi.

Figyelemmel arra, hogy A köztulajdonban álló gazdasági társaságok takarékosabb működéséről szóló 2009. évi CXXII. törvény a Központi Üzemi Tanácsnak lehetőséget ad arra, hogy javaslatot tegyen az FB elnök visszahívására is. A melléklet levélben foglaltakra figyelemmel indítványozom, hogy a Központi Üzemi Tanács legközelebbi ülésén e felvetésemet napirendi pontként javasolt tárgyalni.

A hivatkozott törvény ide vonatkozó szövegét idézem oly módon, hogy az FB elnöke személyére vonatkozó rész aláhúzásra is kerül.

4. § (1) A köztulajdonban álló gazdasági társaságnál felügyelőbizottság létrehozása kötelező. A könyvvizsgáló személyére az ügyvezetés a felügyelőbizottság egyetértésével tesz javaslatot a társaság legfőbb szervének.

(2) A köztulajdonban álló gazdasági társaság felügyelőbizottsága - ha törvény eltérően nem rendelkezik - három természetes személy tagból áll, kétszáz millió forintot meghaladó jegyzett tőkéjű gazdasági társaság esetében legalább három, legfeljebb hat természetes személy tagból áll.

(3) A köztulajdonban álló, kétszáz millió forintot meghaladó jegyzett tőkéjű gazdasági társaság felügyelőbizottsága elnökének személyére - ha törvény eltérően nem rendelkezik - az Állami Számvevőszék tesz javaslatot. Az így megválasztott személyt a tulajdonosok által jelölt tagként kell figyelembe venni, és tevékenységére, valamint visszahívására a munkavállalók által jelölt felügyelőbizottsági tagokra vonatkozó rendelkezéseket kell megfelelően alkalmazni.

A visszahívásra vonatkozó eljárást a Gazdasági társaságokról szóló 2006. évi IV. törvény 39§-ának (6) bekezdése tartalmazza. 
Ugyancsak javaslom, hogy a KÜT a mellékelt újságcikk alapján kérdezze meg a MÁV-START Zrt. FB elnökét, hogy a cikkben foglalt rá vonatkozó résszel kapcsolatosan jelenleg miképpen vélekedik.

Fáradozásodat előre is köszönve.

Budapest, 2010. április 26.
Mellékletek:
1. Aba Botondhoz írt levél

2. STOP.hu-n közölt cikk

Üdvözlettel:
Bárány Balázs Péter
alelnök

